**ELŐTERJESZTÉS**

Mórágy Község Képviselő - testületének 2021. december 15-i

**rendes** /rendkívüli testületi ülésére

|  |  |
| --- | --- |
| Tárgy: | **A VÖT 2022. évi belső ellenőrzési tervének elfogadása**  |
| Előterjesztő: | Filczinger Ágnes jegyző |
| Előterjesztést készítette: | Simondi Zoltánné igazgatási előadó |
| Előterjesztés száma: | 79. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.), az államháztartásról szóló 2011. évi CXCV. törvény (a továbbiakban: Áht.), valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban: Bkr.) határozza meg azokat a feladatokat, amelyeket a helyi önkormányzatnak és hivatalának a belső kontrollrendszer megszervezése és működtetése keretében el kell végeznie; továbbá a hivatkozott jogszabályok rendelkeznek arról is, hogy a belső kontrollok körében gondoskodni kell a belső ellenőrzés feladatainak ellátásról is.

A Bkr. 29. és 48. §- nak megfelelően a belső ellenőrzési vezető az államháztartásért felelős miniszter által közzétett módszertani útmutató figyelembevételével készíti el az éves ellenőrzési tervét.

Az ellenőrzési munka megtervezéséhez a belső ellenőrzési vezető kockázatelemzés alapján –az államháztartásért felelős miniszter által közzétett módszertani útmutató figyelembevételével – éves ellenőrzési tervet készít, amelyeket az irányító-testület / a költségvetési szerv vezetője hagy jóvá.

 A belső ellenőrzési vezető - összhangban a stratégiai ellenőrzési tervvel - összeállítja a tárgyévet követő évre vonatkozó éves ellenőrzési tervet.

A belső ellenőrzéssel megbízott a társult önkormányzatok vonatkozásában ellenőrzést végez a képviselő-testület hivatalánál és az önkormányzat működésével kapcsolatos feladatokra vonatkozóan. A jegyzők javaslata alapján ellenőrzést végezhet a helyi önkormányzat felügyelete alá tartozó költségvetési szerveknél, a helyi önkormányzat többségi irányítást biztosító befolyása alatt működő gazdasági társaságoknál, közhasznú társaságoknál, a vagyonkezelőknél, valamint a helyi önkormányzat költségvetéséből céljelleggel juttatott támogatások felhasználásával kapcsolatosan a kedvezményezett szervezeteknél, a településeken működő nemzetiségi önkormányzatoknál is.

Az ellenőrzési tervet a Bkr. 32. §. (4) pontja értelmében, valamint Magyarország helyi önkormányzatairól szóló 2011. évi CLXXXIX. törvény 119. § (5) bekezdése alapján az irányító-testület hagyja jóvá.

A települések jegyzőivel egyeztetett belső ellenőrzési témajavaslatok alapján a belső ellenőr elkészítette a társulás 2022. évi belső ellenőrzési tervét, amelyet a határozati javaslat 1. és 2. melléklete tartalmaz.

Kérem a Tisztelt Képviselő-testületet a határozati javaslat elfogadására!

Mórágy, 2021. december 7.

 Filczinger Ágnes

 jegyző

**Határozati javaslat :**

**…/2021.(XII.14.) képviselő-testületi határozat**

**2022. évi belső ellenőrzésről**

Mórágy Község Önkormányzat Képviselő-testülete elfogadja a Völgységi Önkormányzatok Társulása 2022. évi belső ellenőrzési tervét a határozati javaslat 1. és 2. melléklete szerinti tartalommal.

Határidő: 2021. december 31.

Felelős: Filczinger Ágnes jegyző

Határozat-kivonatot kapja: Völgységi Önkormányzatok Társulása

Beküldési határidő: 2022. január 7.